Jacqueline Kennedy Onassis

Jacqueline Lee Bouvier «Jackie» Kennedy Onassis (1929–1994) var ektefellen til den 35. amerikanske presidenten John F. Kennedy og var førstedame fra 1961 frem til drapet på hennes ektemann i 1963. Fem år senere giftet hun seg med den greske skipsrederen Aristoteles Onassis, som hun var gift med frem til hans død i 1975.

Hun var svært populær som førstedame og regnes som et stilikon for første halvdel av 1960-tallet. 

 Bakgrunn 
mini|left|upright|Jacqueline Bouvier i 1935
Hun var eldste datter av aksjemegleren John «Black Jack» Vernon Bouvier III og hans kone Janet Norton Lee Bouvier Auchincloss Morris. 

Hun tilbrakte sine yngste år dels i New York og på familiens eiendom i East Hampton, Suffolk County på Long Island. Etter at foreldrene ble skilt i 1940, delte hun og søsteren Lee tiden mellom morens to nye boliger i McLean i Virginia og i Newport i Rhode Island, og farens hjem i New York og på Long Island.«Jacqueline Kennedy in the White House»  John F. Kennedy bibliotek og museum, besøkt 12. september 2011 Hun gikk på den private jenteskolen Chapin School på Manhattan i New York.

I de følgende årene gikk hun på de eksklusive, private jenteskolene Holton-Arms School i Bethesda i Maryland og Miss Porter's School i Farmington, Hartford County i ConnecticutPottker, Jan: Janet and Jackie: The Story of a Mother and Her Daughter, Jacqueline Kennedy Onassis, side 7, St. Martin's Press, 2002,  New York City, ISBN 9780312302818 før hun i 1947 ble introdusert for sosieteten i New York, hvor hun vakte oppsikt.«Igor Cassini, Hearst Columnist, Dies at 86» The New York Times, 9. januar 2002, besøkt 1. september 2011

Hun tok deretter høyere utdannelse, første to år ved college i New York, deretter ved universitetet i Grenoble og ved Sorbonne i Paris, før hun tok en Bachelor of Arts i fransk litteratur ved George Washington University i 1951.

Etter utdannelsen arbeidet hun i avisen Washington Times-Herald. Hennes første intervju var av Pat Nixon og senere også av politiske størrelser som den daværende visepresidenten Richard Nixon og sin kommende ektemann John F. Kennedy, som da satt i Representantenes hus. Tema i intervjuene ble stadig mer politisk betonte, som forholdet til Sovjetunionen, Koreakrigen og det økende amerikanske engasjementet i Sørøst-Asia. Et av hennes siste oppdrag var å dekke kroningen av den britiske dronningen Elisabeth II 2. juni 1953.

 Kennedy-familien 
mini|upright|Jacqueline Kennedy på Hammersmith Farm i Newport, Rhode Island på bryllupsdagen 12. september 1953.
Hun giftet seg med John F. Kennedy 12. september 1953 i Newport, Rhode Island. 

John og Jacqueline fikk fire barn sammen:
 Arabella (dødfødt, 1956)
 Caroline Bouvier Kennedy (født 27. november 1957)
 John Fitzgerald Kennedy jr. (født 25. november 1960, død 16. juli 1999)
 Patrick Bouvier Kennedy (født 7. august 1963, død 9. august 1963)

 Perioden etter drapet på Kennedy 

Jacqueline Kennedy hadde holdt en lav profil etter sønnen Patricks død, men i november gjorde hun sin første offisielle opptreden, da hun fulgte sin ektemann til Dallas i Texas, hvor han ble skutt og drept 22. november 1963.

 Ekteskapet med Onassis 
20. oktober 1968 giftet hun seg med Aristoteles Onassis, en gresk skipsreder, på øya Skorpios, Hellas. Ekteskapet var ikke veldig lykkelig, og ekteparet tilbrakte lite tid sammen. Onassis var på randen til å søke om skilsmisse da han døde 15. mars 1975.

 Forlagsredaktør 
Hun arbeidet senere som forlagsredaktør i Doubleday og tilbrakte sine siste år mest i New York. I 1994 ble fikk hun påvist kreftsykdom (Non-Hodgkins lymfom). Hun døde i sin leilighet på Fifth Avenue mens hun sov, 19. mai 1994 kl. 21:15. Hun ble 64 år.

 Ettermæle 
mini|Gravstedet på Æresgravlunden i Arlington
Som presidentfrue var hun meget populær og var et moteikon. Da hun fulgte med presidenten på et besøk til Paris, vitset han med at han bare var mannen «som følger fru Kennedy til Paris».

 Se også 
 Den Rosa Chanel-drakten til Jacqueline Bouvier Kennedy

 Referanser 

 Eksterne lenker 




Kategori:USAs førstedamer
Kategori:Personer fra USA av fransk opphav
Kategori:Personer fra USA av irsk opphav
Kategori:Personer fra East Hampton
Kategori:Personer fra Southampton i New York
Kategori:Personer fra New York City
Kategori:Kennedy-familien
Kategori:Sosietetsdamer